Downloaded from YTS.MX
Official YIFY movies site: YTS.MX
पितरों का दिन...
रुको, रुको।
पहले आपकी माँओं की याद दिलाती हूँ।
मतलब, मदर्स डे की, समझे?
मैनुएल और मैंने लास वेगस में शादी करके अपने परिवारों को बताया।
क्या तुम गर्भवती हो?
अगर तुम गर्भवती हो, तो कोई बात नहीं।
नहीं, माँ!
क्या शादी वैध है या यह किसी मेले वाली है?
माँ, आप ठीक हैं?
मैं बिल्कुल बढ़िया हूँ।
ख़ुश भी हूँ।
बिल्कुल शानदार!
वैसे, उनकी प्रतिक्रिया बुरी नहीं थी।
हम एक दूसरे को जानते तक नहीं और अब हम एक परिवार हैं।
- हमारे परिवार क्रिसमस पर मिले। - नहीं!
लिडिया। कोई क्रिसमस की बात नहीं कर सकता।
पर वह दूसरी कहानी है।
बात यह है कि दूसरी बार वे मदर्स डे पर मिले थे।
सारे आ गए!
मैनुएल के पास एक बिज़नेस का बेहतरीन विचार था।
मैं आज लंच पर पापा से बियर वाली बात करूँगा।
तुम्हें वह सही लगता है?
मेरे पास स्टैनफ़ोर्ड की डिग्री है तो...
मैं आपसे यह बात करना चाहता था...
कि आप मेरे साथ बिज़नेस करेंगे।
मतलब, बाप और बेटा।
नहीं। नहीं, बेटा, नहीं।
पर कोई नहीं जानता था...
क्या चल रहा है?
फ्रांसिस्को परिवार दिवालिया हो गया है, माँ।
तुमने एक आदमी को अपनी बीवी और पूरे परिवार को धोखे में रखने में मदद की?
आप किसी को नहीं बता सकतीं।
मुझे पता है तुम जानते हो।
हम तुम्हें कुछ नहीं देंगे।
तुम क्या कर रहे हो? बैठ जाओ।
ए दोस्तो, मैं बस आपको बताना चाहता था...
क्या?
मातृ-दिवस की शुभकामनाएँ, रोज़ीटा!
हम कंगाल हो गए हैं!
इस स्कैम में और भी लोग शामिल थे।
बहुत सारी चीज़ें हुई।
एक लड़ाई हुई, हमारी माँओं ने पी ली...
यह अंत की शुरुआत है।
- क्या? - हम गरीब हो गए, पापा? यह सच है?
मुझे फ़र्क नहीं पड़ता पर किसी को पैसा देना होगा।
सब ठीक हो जाएगा।
हम इससे पार पा लेंगे।
पता है, फ्रांसिस्को।
पर साथ मिलकर नहीं।
और मेरे ससुर...
ये आपकी चीज़ें हैं, डैड।
मैं कहाँ रहूँगा?
यह हमारे घर में क्यों रह रहे हैं, मैनुएल? क्यों?
ठीक है, जान। बस कुछ ही दिनों की बात है।
कुछ दिनों की बात नहीं थी।
और अब एस्मेराल्डा के घर अंतिम संस्कार है क्योंकि सैन रोमन अब अमीर नहीं हैं।
और ज़ाहिर है, अराजकता थी।
अजीब लोग हैं, हर जगह लड़ाइयाँ।
हम पर किसी की अस्थियां गिर गईं।
रुको।
हम पागल लगेंगे। इन्हें शुरू से कहानी बताओ।
ठीक है। यह लीजिए।
दो दिन पहले
आओ
और मुझे सच बताओ
दया करो
और मुझे बताओ कि क्यों
नहीं!
मैनुएल!
हैलो, जान! क्या रहा?
शायद छंटनी होने वाली है,
इसलिए सब घबरा रहे हैं।
ओह, बढ़िया!
बाकी सब बाद में बताना, पर पहले...
इसे चख कर देखो।
- इसमें क्या है? - अच्छा है न?
- यह अलग है। - कौन सा स्वाद है?
- बियर? - यह लौंग है। थोड़ा अदरक, क्रैनबेरी।
- अच्छा। - चाय के स्वाद वाली बियर बनाना चाहता हूँ।
- सही है। - अच्छा?
- हाँ। - दरअसल...
- और सौंफ़ डालूँ? - बियर की बात बाद में करें?
बिल्कुल। तुम मुझे छंटनी के बारे में बता रही थी।
बाद में बता दूँगी।
माफ़ करना।
बाहर आकर तंग करने के लिए माफ़ करना।
मेरा फ़ोन देखा है? लालिटो ने मेरी रिंगटोन बदल दी।
मुझे लगता है कि यह सोफ़े पर है।
माफ़ करना।
यह रहा।
हाँ। मैं चलता हूँ।
जारी रखो।
इसे फिर कभी कर लेंगे।
होरहे को ढूंढ लिया!
- क्या? - सच में?
पापा!
अंकल होरहे?
क्या हुआ?
उसका शव मिला है।
द डे ऑफ़ द डेड इज़ कैन्सल्ड
मेरे लिए मौत का क्या मतलब है?
लोग अलविदा कहते हैं और चले जाते हैं, है न?
कई बार अलविदा नहीं भी कहते हैं।
बस चले जाते हैं।
मौत एक पितृसत्तात्मक भगवान के विचार के आधार पर
समाज द्वारा थोपी गई परंपरा है।
मौत, मृत्यु, चल बसना, टपक जाना।
आप अंडरटेकर के हाथों में हैं।
सोने के घर, हमारे लिए प्रार्थना करो। आइवरी टॉवर, हमारे लिए प्रार्थना करो।
मैं मौत को स्वीकार कर चुका हूँ।
हर बुधवार सोते हुए सुन्न हो जाता हूँ।
मौत का डर खत्म हो गया है।
अकेलापन।
शांति।
अपने बेटे के घर में रहना।
चलो भी! यह कैसा सवाल है? मैं 12 साल का हूँ!
तुम्हारे पापा ठीक हैं?
मुझे नहीं पता।
- उन्होंने अच्छे से संभाला, है न? - हाँ।
मुझे पता है वह होरहे को उतना पसंद नहीं करते थे, पर वह उनका भाई था।
और भाई-बहनों में प्यार होता है, है न?
जैसे मैं लालो को चुराने की लत होने की वजह से प्यार न करूँ।
मुझे लगता है, वह सदमे में हैं। पहले, उनके भाई ने उनके सारे पैसे चुरा लिए,
फिर वह चल बसा।
ऊपर से, उन्हें अपने दोस्तों को धोखा देने पर मजबूर किया।
फिर तुम्हारी माँ उन्हें छोड़ गई और...
पता है क्या शानदार होगा?
पापा यहाँ से चले जाएँ, उन्हें उनके पैसे मिल जाएँ, और हम उनके बिना
जो चाहे करें?
यह वॉशिंग मशीन के ऊपर करना चाहता है।
तुमने बड़ी नज़ाकत से कहा, और...
यह अपने आप हो जाता है।
हाँ, पर वह चक्र जल्दी खत्म हो जाता है।
हमने बहुत समय खराब कर दिया, जान,
- बिना कुछ किए हुए। - तुम बिल्कुल ठीक कह रहे हो।
क्या हम अपमान कर रहे हैं?
तुम्हारे चाचा अभी मरे हैं।
हम ज़िंदगी का जश्न मना रहे हैं।
बच्चो, क्या मैं अंदर आ सकता हूँ?
अकेला नहीं रहना चाहता।
ये उनकी अस्थियाँ हैं।
ये आपके लिए हैं।
मुझे नहीं चाहिए।
होरहे सैन रोमन
आपके भाई की अंतिम इच्छा थी। आप इन्हें रखें।
अगर मुझे दोगे, तो कूड़ेदान में जाएँगी।
आप इनका क्या करते हैं
यह मेरी समस्या नहीं है।
वह कैसे मरा?
यह रहस्य है। कोई नहीं जानता।
अजीब हादसा था।
मुझे बस इतना पता है।
क्या वह कुछ छोड़ गया है? कोई नोट या वसीयत?
हाँ! माफ़ करना, मैं लगभग भूल ही गया था।
यह।
- यह क्या है? - पता नहीं।
- और पैसे? - कौन से पैसे?
- वही जो मेरे भाई के पास थे। - मार्था से बात करिए।
मार्था कौन है?
उनकी विधवा।
अमीर लग रहे हैं न?
हाँ, यह सही लग रहा है। अच्छी जगह, है न, जान?
ज़मीन ही सही लग रही है। मैं घर तोड़ दूँगी।
- बेशक। - अगर तुम चाहो तो फिर से बना सकते हैं,
अगर तुम चाहो तो।
नहीं, यह समस्या नहीं है। यह बस पुराने ढंग का है।
है न? हर चीज़ को फिर से बनाना महंगा होगा।
यह एक खास घर है,
मेरे बच्चे यहाँ पले हैं।
यह यादों से भरा हुआ है।
और साल्टपीटर, और मोल्ड से।
बाथरूम कहाँ है?
यह बड़ा, आरामदायक बाथरूम है।
लानत है।
आप इसे खरीद रहे हैं?
हम सोच रहे हैं।
जानवरों के बारे में बताया?
कौन से जानवर?
यह घर पालतू जानवरों के कब्रिस्तान पर बनाया गया था।
- क्या? - मालिक पागल हो गया था और उन सबको मार डाला।
सोलह पिल्ले, एक साथ!
नहीं।
वह सच नहीं है, बच्चे।
मुझ पर यकीन करने की ज़रूरत नहीं। मेरे पापा को भी नहीं था।
और अब...
मेरे पापा नहीं हैं।
जान, हमें जाना होगा।
- हमें जाना होगा। - कहाँ?
हमें जाना होगा। शुक्रिया।
बाय!
समझ नहीं आता। समस्या क्या है?
आराम से।
शायद अंकल होरहे के साथ जो हुआ उसके बाद बेचना न पड़े।
ओह, बेटा।
किसी को भी घर पसंद क्यों नहीं आता।
तुम बहुत मुश्किल से खुश होती हो।
पंथवादियों को पसंद आया था, पर तुमने उन्हें नहीं बेचा।
वे बेडरूम में सेक्स करना चाहते थे।
तुम वहाँ नहीं हो तो क्या फ़र्क पड़ता है?
वे अपने देवताओं के लिए एक बकरे की बलि देना चाहते थे
ताकि उन पर कृपा रहे।
बिल्कुल नहीं। मेरे घर में कोई बकरे की बलि नहीं दे सकता।
देखा? तुम बहुत नखरे दिखाती हो।
मुझे सच में इसे बेचना है। बेचने के लिए फर्नीचर भी नहीं बचा।
उसके बारे में भूल जाओ। करधनी बेचने पर ध्यान दो।
मैं इसमें बुरी हूँ।
नहीं, वह बुरी नहीं है।
वह बहुत भयानक है।
तुम्हें क्या हो गया है? करधनी बेचना नेक काम है।
कोई भी कर सकता है।
वह सबसे बेकार है!
अब तक की सबसे खराब सेल्सवुमन!
वह लोगों को पैसे बचाने को कहती रहती है।
जब वह गरीब है...
वह गर्म है!
- ठंडा पानी बंद कर दो, रोज़ा! - माफ़ करना!
कभी तो चैन से नहाने दिया करो।
इसका फ़ायदा भी तो है।
मैं इन शांत पलों का इस्तेमाल सोचने के लिए ध्यान लगाने के लिए करती हूँ।
समय का सदुपयोग करना चाहिए न?
थोड़ा फिसलन भरा होगा, पर ठीक है।
नहीं, रोज़ीटा, वह नहीं चाहिए।
नहीं चाहिए?
चाहता हूँ, पर अभी नहीं।
- मृतकों के लिए वेदी की बात करते हैं। - पहले ही कर चुके हैं।
यह बहुत महंगा है और खाने की बर्बादी है।
और हम छिद्रित कागज़ से कैसे पीछा छुड़ाएँगे? ग्रह के बारे में सोचो।
ज़रूर, रोज़ीटा,
पर पितरों का दिन हमारे प्रियजनों के सम्मान में एक उत्सव है।
सारे प्रियजन जानते हैं कि मुझे मेहमान पसंद नहीं हैं।
एमिलियो और लिडिया को पसंद आएगा न?
तो क्या हुआ?
वे पिता का सम्मान नहीं करना चाहते?
होज़े लुइस का सम्मान करने के लिए वेदी बनाने की ज़रूरत नहीं है।
हम उनकी बहुत बातें करते हैं।
कभी नहीं करते।
हम करते हैं।
बस जब आप शिकायत करती हैं।
यह सच नहीं है।
"कार काम नहीं कर रही क्योंकि पापा ने ठीक नहीं की।"
"शावर काम नहीं कर रहा क्योंकि पापा ने ठीक नहीं किया।"
मैं समझ गई।
मिलने नहीं जाती।
मुझे लगता है कि तुम्हारे पिता की अस्थियों को डेज़र्टो डे लॉस लियोनेस
ले जाना बुरा विचार है।
वह चाहते थे कि हम उनकी राख को सोनोरन रेगिस्तान में बिखेर दें, पर...
हमारे पास पैसा नहीं था और यह बड़ी बात थी।
यह बहुत दूर है और मेरा कभी जाने का मन नहीं करता।
लिडिया और मैं जाएँगे।
मैं कभी न कभी चली जाऊँगी।
मुझे हमेशा लगता है कि आप दोनों के बीच कुछ अधूरा है।
नहीं तो।
इसलिए आप घर ठीक नहीं करातीं।
इसलिए आप जेमी से शादी नहीं करतीं!
चलो भी!
सब साफ़ दिखता है।
जेमी...
मुझे लगा कि वह मदर्स डे पर प्रपोज़ करने वाला है।
उसने नहीं किया क्योंकि वह मेरी स्वतंत्रता का सम्मान करता है।
- क्योंकि उन्हें डर था कि आप मना कर दोगी। - नहीं तो!
मुझे मत बताओ।
- पोक को बताओ। - पोक? क्यों?
उसने मनोविज्ञान पढ़ा है। वह यह सब जानता है।
क्या आपको नाई लॉरा याद है?
- उसका बिल्लियों का डर ठीक किया। - वह नहीं डरती।
तो, इलाज काम कर गया। पोक जीनियस है।
देर हो गई है।
- साथियों को हैलो कहा। - ज़रूर।
मुझे पता है मेरे चाचा की मौत ने हमें चौंका दिया।
ज़िंदगी छोटी है।
एमिलियो, तुम मेरे चाचा से कभी नहीं मिले हो।
जानता तो हुआन गेब्रियल को भी नहीं था, पर रोया था।
अच्छा।
खैर, ज़िंदगी चलती रहती है।
आज सुबह इस पर काम किया।
यह क्या है?
हमारी कंपनी का संगठन चार्ट।
एमिलियो, तुम रखरखाव और तकनीकी सहायता के निदेशक हो।
तुमने बनाया है।
सोफ़िया, यह बनाया नहीं है। यह कंपनी में ज़रूरी पोज़ीशन है।
मुझे लगा था कि तुम मुझे प्रशासनिक पद दोगे।
जैसे कि?
शायद, मानव संसाधन?
उसका प्रभारी मैं हूँ।
यह कब तय हुआ?
वह एक कॉर्पोरेट फ़ैसला था। सीईओ के रूप में आसान नहीं था। फिर भी,
एमिलियो को इसका ज़्यादा नहीं पता।
इसका मतलब यह नहीं कि मैं नहीं कर सकता।
सही कहा, पर सोफ़िया पर चलते हैं।
डिज़ाइन निदेशक।
और तुम क्या हो?
सीईओ। और मानव संसाधन प्रमुख।
और वित्तीय निदेशक।
एक बात कहूँ? शुक्रिया।
सब समझाता हूँ। मैं कानून विभाग का मुखिया हूँ...
मैं शिकायत नहीं कर रहा, ठीक है?
पर तुम्हारे पास इतने पद क्यों हैं?
मुझे दो!
हमारे बीच सबसे ज़्यादा व्यावसायिक अनुभव किसे है?
साफ़ है कि मैं एक जन्मजात लीडर हूँ।
हम में से कोई नहीं है!
स्टैनफ़ोर्ड की मास्टर डिग्री किसके पास है?
डिग्री की बात करना बंद करो!
मेरे पास है।
ज़रूर, पर मैंने स्वयं-सहायता और व्यावसायिक किताबें भी पढ़ी हैं।
उदाहरण के लिए, रिच डैड पुअर डैड, या द मॉन्क हू बॉट ए रेड लेम्बोर्गिनी।
कुछ और बात करते हैं।
निवेशक मीटिंग की बात करते हैं।
पता है तुम उत्साहित हो। पता है क्या? मैं भी हूँ।
मुझे पता है मैं क्या पहनूँगा। सड़क किनारे बाज़ार से खरीदी शर्ट।
अकेले जा रहा हूँ।
हमें साथ ले जाने वाले थे।
सबका जाना कुछ ज़्यादा हो जाएगा।
बुरा मत मानना, मैनुएल,
पर तुम पहले अकेले गए हो और काम नहीं बना।
अपने मास्टर्स प्रोग्राम में बातचीत की कला सीखी है।
पिता से भी सीखा है। मैं एक व्यापारी हूँ।
एक उद्यमी।
नहीं, शुक्रिया।
मैं अभी काम कर रहा हूँ।
सैन रोमन बियर।
हम संपर्क करेंगे।
कमीना...
सुनो, हम यह नहीं चाहते।
मैं समस्या नहीं हूँ। समस्या बियर के स्वाद में थी।
इसलिए मैंने मीटिंग में ले जाने के लिए दो नए फ़्लेवर बनाए हैं।
हमारे पास मेंहदी, सिट्रस और पुदीना, और क्रैनबेरी और ब्लू चीज़ है।
- गमी बियर? - यह सबसे अच्छी है।
हाँ, इसमें एकदम सही संतुलन है।
गिलास के तल में गमी का स्वाद आता है।
हाँ, यह बेहतरीन बनी है।
ठीक कह रहे हो। मैं इसे नहीं ले जा रहा।
यकीन करो, सही कर रहा हूँ।
इसलिए मैं उत्पाद विकास का निदेशक हूँ।
और मानव संसाधन का।
तो अगर तुम्हारी शिकायत करनी हो, तो मुझे तुम्हें ही इसकी रिपोर्ट करनी होगी?
बिल्कुल। समझे? मैं सही कर रहा हूँ। इसके अलावा,
मैंने अभी एक नया भाषण लिखा है।
यह बेहतरीन होगा।
सैन रोमन केवल बियर ही नहीं है।
यह क्राफ़्ट बियर है
जो ऐसे स्वादों से बनी है जो सूक्ष्म और तीव्र दोनों हैं।
यह समझदार उपभोक्ताओं की बियर है, उनके लिए जो सीमाएँ पार करने से नहीं डरते।
नियम तोड़ने वालों की बियर।
सैन रोमन बियर।
- क्राफ़्ट बियर? - हाँ।
- सच में? - नहीं, यार।
क्राफ़्ट बियर सबके पास है।
- हमने इस हफ़्ते तीन लोगों को सुना है। - मेरी माँ का अपना ब्रांड है।
मेरे प्रेमी के दो हैं।
जब ऊब जाता है, तो बदल लेता है।
मुझे नहीं लगता वे सैन रोमन बियर जैसी हैं।
तुम्हारी अलग कैसे है?
जब मैं दिखाऊँगा तब आप समझ जाएँगे।
सैन रोमन पिल्सनर
ज़ाहिर है, सबके लिए एक।
ध्यान से, वह महोगनी है।
आप और ले सकते हैं।
- कौन सा स्वाद है? - चीज़।
बिल्कुल! ब्लू चीज़।
यह बड़े स्टेक और नाशपाती के सलाद के साथ
एकदम सही बियर है।
इससे ज़्यादा घिनौना स्वाद नहीं चखा।
हाँ, कहना नहीं चाहता, पर...
यह बियर उनके लिए है जो बियर छोड़ना चाहते हैं।
क्या देख रही हो?
अगली तुम हो!
नहीं।
शुक्रिया।
- लिडिया, आपके भविष्य की बात करते हैं। - ठीक है।
हम आपके काम का आकलन कर रहे हैं...
मुझे नौकरी से निकालना सही नहीं है!
मेरे बॉस को क्यों नहीं निकालते? मैं ही सारा काम करती हूँ।
वह अपना समय बिज़नेस लंच में बिताता है जो घंटों तक चलता है।
उसके बाद, वह झपकी लेता है। क्यों नहीं?
उसकी मीटिंग के लिए भी नहीं जगा सकते।
लिडिया, आपको नहीं निकाल रहे।
नहीं निकाल रहे?
पर हम तुम्हारे बॉस को निकाल रहे हैं। सही है। नोट कर लो।
जो मैंने कहा, उसके कारण?
हम अच्छी तरह से जानते हैं कि आप ही काम कर रही हैं।
क्या कहना चाहते हैं?
आप यहाँ हैं क्योंकि हम आपको वित्त के
क्षेत्रीय उपाध्यक्ष की पोज़ीशन देना चाहते हैं।
आपको वह पहले बताना चाहिए था!
और साथ ही, हम चाहते हैं कि आप मॉन्टेरी में हमारी नई शाखा खोलें।
पूरा विभाग वहीं स्थानांतरित कर रहे हैं।
मॉन्टेरी में?
कौन सा मॉन्टेरी?
मॉन्टेरी, न्यूवो लियोन।
सेरो डे ला सिला के पास?
कोई और है क्या?
हम जानते हैं कि खर्चा बढ़ेगा,
पर चिंता मत करिए, कंपनी सब देगी।
बेहतर लाभ के साथ-साथ आपकी तनख्वाह भी बढ़ रही है।
मुझे अपने पति से बात करनी होगी।
ज़्यादा समय मत लेना। अगर आप नहीं लेंगी
तो फर्नांडीज़ को देनी होगी।
पर फर्नांडीज़ सारा दिन बाथरूम में बिताता है।
फर्नांडीज़ को नहीं पता वह किस विभाग में है।
वह फर्नांडीज़ है...
मैं बस बता रही हूँ।
वह मालिक का गोद लिया बेटा है।
वह अच्छा आदमी है।
मैंने गलत समझा।
लिडिया, जवाब देने के लिए 24 घंटे हैं।
ठीक है?
ठीक है।
चौबीस घंटे।
ज़रूर। मैं जानती हूँ कि यह बहुत बड़ा बदलाव है।
मॉन्टेरी पास में नहीं है।
डेढ़ घंटे की ही तो फ़्लाइट है। दूर नहीं है।
यह अच्छा होगा, है न?
तुम और मैं, अकेले, जैसे जब हम अमेरिका में रहते थे।
वहाँ के लोगों को लगता है ग्रिंगो हैं क्योंकि मैकएलन से तीन घंटे दूर।
अपने परिवारों से दूर, मैनुएल। बिना किसी दबाव के।
तुम ऐसा नहीं चाहते?
- मैं चाहती हूँ। - जान...
जान।
मुझे इस बारे में सोचना होगा।
सोच लो।
कोई हड़बड़ी नहीं, कोई दबाव नहीं।
बस इस तथ्य को छोड़कर कि वे 24 घंटे में जवाब चाहते हैं।
मुझे एमिलियो और सोफ़िया को बताना होगा, वे अकेले बिज़नेस शुरू नहीं कर सकते।
- अच्छा। - माँ-बाप से बात करनी होगी।
परिवार से। वे मुश्किल दौर में हैं। उन्हें मेरी ज़रूरत है।
उनसे बात करो, पर जल्दी करो, ठीक है?
माफ़ करना।
सुनो, बच्चो...
ठीक लग रहा हूँ?
बहुत अच्छे लग रहे हैं।
एस्मेराल्डा से मिलना है।
मेरी टाई कैसी है?
ज़्यादा है क्या?
नहीं, आप बहुत अच्छे लग रहे हैं।
- पापा! - हैलो, बेटा!
सजावट नहीं की?
माँ से ज़िक्र मत करना। चलो! हम यहाँ अंदर हैं!
मदर्स डे के बाद से यहाँ नहीं आया।
- यह सच में बदल गया है। - तुम्हारा मतलब, खाली है।
पर ज़मीन पर बैठकर अच्छा लगता है।
हिप्पियों जैसा।
जवानी की याद दिला दी।
- प्लीज़, बकवास मत करो! - माँ!
हम यहाँ अंतिम संस्कार की बात करने आए हैं, ठीक है?
सही कहा।
तुमने मृत्युलेख भेजा था?
अख़बार कोई नहीं पढ़ता। किसे पड़ी है?
मैं चाहता हूँ कि सब जान लें कि वह मर गया।
- और मुझे दोष देना बंद करें। - तुम्हारी भी गलती है।
- माँ! - माँ!
हमने भेज दिया।
इसके लिए शुक्रिया।
यह सोफ़िया का विचार था। बहुत आसान होने वाला है।
- ज़्यादा उम्मीद मत रखना। - कुछ भी ठीक रहेगा।
मेरा कमीना भाई इसके लायक नहीं है।
माँ, क्या मैं भी...कह सकता हूँ?
नहीं, बेटा।
तुम्हारे...पापा ही कह सकते हैं।
जान, प्लीज़।
मुझे "जान" मत कहो।
- बच्चों के सामने नहीं! - सुनो।
यह सबके लिए अच्छा होगा, ठीक है?
यह समापन लाएगा और हमें सही होने में मदद करेगा।
अंतिम संस्कार कल है न?
हाँ।
बढ़िया!
आपको पता है कल क्या है?
हैलोवीन
- ज़्यादा आकर्षक है? - नहीं, आप अच्छी लग रही हैं।
पोक से उधार ली है क्योंकि कोई सामान्य नहीं है।
खुला कॉलर बेहतर लगता है।
आपको अच्छा लगा?
बस एक अंतिम संस्कार में गया हूँ। मेरे पापा के। लोगों के कपड़े याद नहीं हैं।
नहीं, इसकी इजाज़त नहीं दूँगी। तुम्हारे पापा को भरे हुए से नफ़रत थी।
मुझे याद है लोग शॉर्ट्स और काले मोज़े में फ्लिप-फ्लॉप पहनकर आए थे।
नहीं।
- यह भी याद है कि आप रोई नहीं थीं। - अच्छा?
तुम्हें कैसे याद है? तुम बहुत छोटे थे।
अपने जन्म का दिन भी याद है। बारिश वाले गुरुवार को।
मैंने तुम्हें बताया था।
मुझे पहले से पता था।
जेमी!
जल्दी करो! देर हो रही है!
तुम पितरों का खाना ले आए!
पितरों का साल का पहला खाना!
- ओह, जेमी... - क्या?
हम इसे अगस्त से सुपरमार्केट से ला रहे हैं।
- नहीं... - पता होता कि आपको चाहिए,
मैं आपके लिए चॉकलेट बनी से भरा हुआ लाता।
चॉकलेट वाले नहीं खाए?
नहीं!
अगर आप पितरों की रोटी जल्दी खाते हैं, तो यह दूसरी रोटी खाने के ही समान है!
और यह बनी के साथ नहीं आता! न ही अखरोट, चॉकलेट के साथ!
यह रोटी और चीनी है। बस!
इसमें वे चीज़ें हैं।
गुस्सा मत हो। आपकी आँख फड़क रही है।
कोई भी चीज़ों के अर्थ का सम्मान नहीं करता!
दलिए में मिल सकता है।
तो अपना दलिया खाओ ना।
- तुमने ऐसा क्यों कहा? तुम ठीक हो? - इसे आदत डालनी होगी।
नहीं, मैं ठीक नहीं हूँ।
अब बेज़ेलाओ और ज़ोनाक्सी क्यूक्यूया का सम्मान नहीं होता,
जो ज़ैपोटेक अंडरवर्ल्ड के देवता हैं।
मुझे बहुत गुस्सा आता है!
देखो, पितरों का खाना खाते हैं
- और फिर हम चलेंगे। - मैं आ रहा हूँ।
- ऑर्डर का इंतज़ार कर रहा हूँ। - आपने क्या ऑर्डर किया?
ज़्यादा कुछ नहीं। मेरी संवेदनाएँ व्यक्त करने के लिए कुछ।
आपने कहा था कि साधारण होगा, माँ?
कोई बेहतर फ़ोटो नहीं थी?
सबसे अच्छी यही मिली।
वह फ़ोटोजेनिक आदमी नहीं था।
खैर, कम से कम वह मुस्कुरा रहा है।
लाश आ गई?
इतने उत्साहित क्यों हो?
मैंने आज तक लाश नहीं देखी।
उम्मीद है, कई देखने को मिलेंगी।
- क्या? - कुछ नहीं।
लालो, जाओ कपड़े बदल लो, प्लीज़।
अपने चाचा के अंतिम संस्कार में यह पहनोगे?
पर, माँ, हैलोवीन भी है!
दोनों के बीच चुनने को कहना गलत है।
तुम वैम्पायर बन सकते थे।
- ज़्यादा अच्छे दिखते। - मैंने सोचा था। वे अमर होते हैं।
पर ज़ॉम्बी ज़िंदा मुर्दा हैं।
- यह बेहतर है। - शायद,
पर तुम ज़्यादा औपचारिक होते।
- सबका... - लाश!
लालो!
ओह,
आप लोग हैं।
तुम्हें देखकर भी अच्छा लगा, बच्चे।
माफ़ करना। अंदर आ जाइए।
जेमी कहाँ है?
- वह आ रहा है। - तुम्हारे लिए कुछ लाया हूँ।
दाईं तरफ़ मुड़ो। बस।
हाँ, सीधा आगे। बिल्कुल।
बायीं ओर।
- नहीं, दायीं ओर। - वहाँ, एकदम सही।
फूल आपके हैं?
अच्छा लग रहा है।
यह सब कहाँ से मिला?
कुकीज़ के लिए आटा सस्ता था क्योंकि उसकी एक्सपायरी डेट निकल चुकी थी।
मैंने सड़क के उस पार रोसॉरा के बगीचे से फूल तोड़े।
और पोक ने मुझे कुर्सियाँ दे दीं।
मुझे उन्हें सुबह आठ बजे तक लौटाना है
क्योंकि वे बपतिस्मा के लिए चाहिए।
मुझे तुम पर गर्व है।
आप काफ़ी अच्छी उद्यमी बनती जा रही हैं।
बुरी बात यह है कि बहुत सारे लोग मेरे काम की तारीफ़ नहीं करते।
- नहीं करते? - एक बात कहूँ,
मुझे नहीं लगता कि यह अंतिम संस्कार सही होगा।
- कैसे हो? - कैसे हो, जेमी?
- हैलो। - हैलो।
चाचा को कहाँ रखूँ?
- वह मरे हुए इंसान हैं? - हाँ।
- अरे...नहीं! - ए!
लालो!
माफ़ करना! मुझे ठगा हुआ लग रहा है।
देखो!
यह यहाँ ठीक है?
बढ़िया।
मोमबत्तियाँ मत जलाओ। वे दुकान पर वापस करनी हैं।
जैसा मैंने कहा, तुम पर गर्व है!
आपकी पत्नी काफ़ी अच्छी उद्यमी बन रही हैं।
उन्हें ऐसे क्यों लाए? प्रोसेस्ड! मुझे असली लाश चाहिए थी।
धत् तेरे की बच्चे।
क्यों?
मैंने बहुत कुछ सोचा था।
- थेरेपी कैसी चल रही है, लालो? - वे वहन नहीं कर सकते।
इस साल सजावट क्यों नहीं की?
क्योंकि मुझे सजावट बेचनी पड़ी।
माफ़ करना।
फ़र्क नहीं पड़ता।
मुझे बताया होता, तो मैं ले आता।
सही कहा, क्रिसमस की सजावट सही रहती।
पिछले साल क्रिसमस (जिस दिन परिवार मिले थे)
लिडिया, वह मज़ाक किसी को समझ नहीं आया। चुप रहो।
मुझे मारो मत।
हमारा क्रिस्मस शानदार हुआ करता था।
और हमारे हैलोवीन बेहतरीन।
ट्रिक या ट्रीट!
हैलो।
ट्रिक या ट्रीट!
- क्या? - ट्रिक या ट्रीट।
बिल्कुल। आओ टॉफ़ी ले लो।
टॉफ़ी! बहुत सारी टॉफ़ी।
- मैं! - बहुत सारी टॉफ़ी।
- टॉफ़ी! - मैं!
अभी और भी हैं! यहाँ आओ।
पिछला साल सबसे अच्छा था।
- मैंने डायन की तरह कपड़े पहने थे। - मुझे लगा कि तुम इरमा सेरानो हो।
दो साल पहले, मैं फ्रेडी क्रूगर बनी थी।
वह लॉरा बूज़ो नहीं थी?
मुझे अल्फ्रेडो पलासियोस लगी।
हमारी अपनी हैलोवीन परंपराएँ थीं।
बच्चो!
- माँ! - माँ!
जान...
- ट्रिक-या-ट्रीटिंग कर सकते हैं? - नहीं।
- अगर हम अपनी पोशाक बनाएँ? - नहीं।
हाँ!
- नहीं। - क्यों नहीं?
हमें बस दो चादरें और कैंची चाहिए।
- नहीं! - क्यों नहीं?
मुझे कितनी बार समझाना पड़ेगा कि हैलोवीन
यांकी साम्राज्यवादियों ने बनाया था,
और इस घर में,
हम उस तरह के सांस्कृतिक आक्रमण का समर्थन नहीं करते हैं।
चलो, खाना खाते हैं!
क्यों नहीं?
- पार्टी खराब करने वाला। - यह घोटाला है!
मुझे समझाओ कि दूसरे बच्चों को देने के लिए टॉफ़ी क्यों खरीदूँ,
और फिर तुम रात के खतरों का सामना करके उसी टॉफ़ी को वापस लाने के लिए जाओ?
मैं बस खरीदकर तुम्हें खुद दे सकती हूँ।
- आप हमें टॉफ़ी देंगी? - नहीं।
क्योंकि हमें दाँतों की सड़न से लड़ना है।
माँ।
अगर आज ट्रिक-या-ट्रीटर्स आ गए तो?
लालो, अगर कोई आए तो तुम्हें मेरी इजाज़त है
कि तुम्हें जैसे सही लगे, उस स्थिति से निपट लेना।
- सच में? - हाँ।
- ठीक है! - मैं इसके साथ जाता हूँ।
कुछ लोग हिंसक हो जाते हैं
अगर आप उन्हें चीनी न दें।
- कैसी हो? - ठीक हूँ।
- मैं बस सोच रहा था। - किस बारे में?
एक साल पहले, चाचा ज़िंदा थे।
हमारे पास पैसा था, हमारे माता-पिता साथ थे।
यह हमारा घर था।
तकनीकी रूप से, अभी भी है, जब तक इसे बेचते नहीं।
पर तुम सही हो, बहन।
कभी-कभी नियंत्रण से बाहर की चीज़ों का सामना करना पड़ता है।
- हाँ। - अगर मैं तुमसे कहूँ कि लिडिया और मैं
मॉन्टेरी रहने जा रहे हैं, तो तुम्हें कैसा लगेगा?
सच में?
चलो चलें!
अलविदा, मैनुएलितो!
मुझे पता है कि परिवार के लिए, तुम्हारे लिए, कंपनी के लिए,
समय मुश्किल है। हम पैसों का जुगाड़ नहीं कर पा रहे हैं।
शायद यह एक संकेत है, पता है?
बहुत बुरी बात है।
हर चीज़ की कोई वजह होती हैं।
मैं अब भी तुम्हारे साथ वहाँ से काम कर सकता हूँ।
पहले तुम सेट हो जाओ, चीज़ों को समझो,
भुनी हुई बकरी खाओ, कुछ स्टेक खाओ।
- तुम बहुत व्यस्त हो जाओगे। - इतना नहीं।
किसी कंपनी का सीईओ वह सब नहीं करता है।
किसी और को नियुक्त कर सकते हो।
- हाँ... - मतलब, किसी का भी नाम चुन लो...
- मैं कर सकती हूँ? - बिल्कुल...नहीं।
क्या?
- तुम चाहती हो कि मैं जाऊँ। - नहीं, मैनुएल, नहीं।
तुम्हें मेरा कंपनी चलाने का तरीका पसंद नहीं।
तुम्हारा प्रबंधन हमारे लिए कुछ नहीं छोड़ता।
- बोतल चुनने देता हूँ। - और फिर बदल देते हो।
कुशलता का इस्तेमाल करना पड़ा।
- तुम मास्टर्स हो, पता है। - केवल मास्टर्स नहीं।
किसने गेट्स, जॉब्स और स्लिम की जीवनियाँ पढ़ी हैं?
किसने द वुल्फ़ ऑफ़ वॉल स्ट्रीट एक ही सप्ताह में दस बार देखी है?
शकीरा के फ़ैन फ़ोरम पर ज़्यादा सक्रिय होने पर प्रतिबंध किस पर लगा?
वे कह रहे थे कि उसका शुरुआती काम उसके आजकल के गानों से बेहतर था।
और शकीरा इसाबेल मेबारक रिपोल जो कुछ करती है वह बढ़िया है!
मैं नहीं चाहती कि तुम जाओ। पर अगर तुम जाते हो,
तो मेरे मज़बूत बनने और चुनौती स्वीकारने का समय है।
बियर की भलाई के लिए।
गद्दार!
माफ़ करना, फ्रांसिस्को।
भागो मत।
आराम से।
ट्रिक या ट्रीट!
- ट्रिक या ट्रीट! - नहीं, बच्चो।
हैलोवीन मैक्सिकन परंपरा भी नहीं है।
घर जाओ
और अपने मुखौटे लेने पितरों के दिन आओ?
पर... आप हमें टॉफ़ी दे रहे हैं, है न?
नहीं, मेरे दोस्त, हमारे पास नहीं है।
इससे तुम मायूस नहीं होगे बल्कि सहनशील बनोगे।
तो यहाँ से दफ़ा हो जाओ। चलो।
- अलविदा। - अलविदा।
अलविदा।
परंपराओं को भुलाया जा रहा है।
- क्या? - हाँ!
बच्चे आज पितरों के दिन के
महत्व को जाने बिना बड़े हो रहे हैं।
नहीं, जेमी।
पितरों का दिन अभी बहुत लोकप्रिय है। यह फिल्मों में है।
यह नकली, हॉलीवुड संस्करण है।
जब मैं बच्चा था, तब जैसा नहीं रहा।
आपको वो दिन याद आ रहे हैं, है न?
हाँ, तो?
मैं इंतज़ार करता हूँ।
चलो भी! धीरे-धीरे?
जेमी!
क्या?
यह बिल्कुल कोको की तरह है,
पर ज़्यादा उबाऊ है!
कम से कम कोको के पास जादुई खोपड़ी थी।
लालो, जादुई खोपड़ी का पितरों के दिन से क्या लेना-देना है?
बिल्कुल है। फिल्म में यही दिखाते हैं।
ओक्साका में हमारी तरह परेड करते हैं?
नहीं। कौन सी परेड?
हर साल होती है।
खैर, हाँ, लालो, पर उन्हें वह जेम्स बॉन्ड से मिली है।
इसका मतलब है कि ग्रिंगो पितरों के दिन को और लोकप्रिय बना रहे हैं।
बिल्कुल नहीं! तुम्हें दिख नहीं रहा?
- तुम ऐसा कैसे सोच सकते हो, लालो? - यह सच है, जेमी।
नहीं!
- क्या वह जेमी है? - क्या चल रहा है?
शायद उसने सुना कि सुपरमार्केट में चामोय-स्वाद वाले कैलावेरिटास हैं।
- क्या यह सच है? - नहीं।
यह बहुत बुरा है।
पोक को फ़ोन करके लोगों को लाने को कहूँ?
नहीं, जैसा है ठीक है।
मेरे पापा के अंतिम संस्कार में बहुत लोग आए थे।
हाँ।
सब उनसे प्यार करते थे।
उनके पुराने किंडरगार्टन शिक्षक भी आए थे।
वह आदमी भी जिसने आयकर ऑफ़िस में उनकी मदद की थी।
मुझे कुछ शानदार चाहिए।
मैं सेक्विन सूट पहनूँगा।
मेरे ताबूत में मेरे गधे रमिरो की फ़ोटो होगी।
आतिशबाज़ी होगी, सारी पूर्व प्रेमिकाएं रो रही होंगी।
मेरी अस्थियाँ अंतरिक्ष में भेजी जा रही होंगी तो संगीत बज रहा होगा।
- वैसा ही कुछ। - अच्छी बात है तुमने योजना नहीं बनाई।
आप क्या चाहती हैं? हमने कभी यह बात नहीं की।
मैं वॉल्ट डिज़्नी की तरह जमना चाहती हूँ।
- मैं मज़ाक नहीं कर रहा। - मैं भी।
मैं जम जाऊँगी, और तब पिघलना चाहूँगी
जब उन्हें मुझे मारने वाली बीमारी का इलाज मिल जाए।
और अगर नहीं, तो मुझे हमेशा के लिए फ्रिज में छोड़ देना।
माँ।
इस बारे में बात करना पसंद नहीं है।
हाँ, ऐसा होता है।
आप इस दर्द से अब तक निपटी नहीं हैं।
मुझे यकीन है, पोक यही कहेगा।
इसे खत्म करने का समय आ गया है। कोई और नहीं आने वाला।
- नहीं! - क्यों नहीं?
हम थोड़ा और इंतज़ार कर सकते हैं।
हाँ, पापा। आपको कुछ शब्द कहने चाहिए।
मैं क्यों कहूँ?
- वह आपके भाई थे, पापा। - हाँ।
आपको उनकी याद आती होगी।
भले ही भाई-बहन चाहते हों कि आप धरती से गायब हो जाएँ।
- ओह, मैनुएल। - किसके भाई-बहन हैं?
- यह मेरी बात कर रहा है। - मुझे अब भी समझ नहीं आया।
पता नहीं कि क्या कहूँ, सोफ़ी।
उनकी किसी अच्छी बात को याद करो।
याद आया!
जब हम बच्चे थे, हम अपनी गली में नींबू पानी बेचते थे।
हमने बहुत अच्छा किया। हमने बहुत पैसा कमाया।
अपने हिस्से से, मैं एक यो-यो और कुछ कंचे खरीदना चाहता था।
पर...
पर क्या?
पर होरहे ने सारा पैसा रख लिया।
क्योंकि वह नींबू काटता था और पानी में चीनी डालता था।
क्या कोई और हमारे साथ कोई कहानी साझा करना चाहता है?
मैं चाहता हूँ!
वह कभी-कभी मुझे हँसाते थे।
जैसे कि, मेरे जन्मदिन पर।
हमारे पास एक गेम था। वह अपने एक हाथ में पैसे रखते थे।
अगर मैं सही अनुमान लगाता, तो मुझे पैसा मिल जाता था,
पर अगर मैं गलत होता, तो मुझे उन्हें पैसा देना पड़ता था।
पहले समझ क्यों नहीं आया?
मैं बच्चो को भगाता हूँ।
हैलो, सर।
आपकी पोशाक अच्छी लगी, पर हमारे पास कोई टॉफ़ी नहीं है।
वैसे भी, ट्रिक-या-ट्रीटिंग के लिए आपकी उम्र ज़्यादा है।
यह होरहे सैन रोमन का अंतिम संस्कार है?
- हाँ। - रास्ते से हट जाओ।
सोचा नहीं था कि तुम आओगे, हम्बर्टो।
यह तय करने आया हूँ कि वह मर चुका है।
एक अफ़वाह है कि उसने पैसे रखने के लिए झूठ बोला है।
मुझे साज़िश पसंद हैं।
चाचा होरहे शायद उसी द्वीप पर रहने चले गए
जहाँ माइकल जैक्सन, एल्विस प्रेस्ले और हुआन गेब्रियल रहते हैं।
- यह उसकी राख है। - तुमने उनका परीक्षण किया?
यह केवल धूल हो सकती है।
मैंने वैसा कभी नहीं सोचा।
मुझे एक कटोरी में डालकर दो और मैं लैब में परीक्षण करवाता हूँ।
मैं उसे कटोरी दूँगा? अगर उसने वापस नहीं की तो?
आगे बढ़ो। सब कुछ स्वादिष्ट है।
चाटिटा! आने के लिए शुक्रिया।
हमें यकीन नहीं हुआ कि कमीना सच में मर गया।
तुम्हें मैं बेवकूफ़ लगता हूँ?
क्या आप ज्योतिषी हैं?
- हाँ, हूँ। - आपको मुझे चेतावनी देनी चाहिए थी!
क्या मार्था आ रही है?
मार्था...
- हैलो। - हैलो।
तुमसे बात कर सकती हूँ?
आप जानती थी कि यह हमें बाधित करेगी? या आप हैरान हैं?
इनकी बात मत सुनो। यहाँ आओ!
यहाँ आओ, फ्रांसिस्को।
इनमें से कोई भी आपके भाई को अलविदा कहने नहीं आया है।
सब उसकी बुराई करने आए हैं।
- तो क्या हुआ? - यह मृतक के प्रति अपमानजनक है।
मैंने खुद भी कई बार उसकी बुराई की है,
पर तभी जब दोस्त आसपास हों।
वे भड़ास निकाल रहे हैं। निकालने दो।
अगर पता होता कि चाटिटा आएगी, तो मैं और अच्छी कुकीज़ लाती।
होरहे!
वह कौन है?
क्यों?
मार्था!
कौन?
एक बुरी खबर है और मुझे नहीं पता कि तुम इसे कैसे लोगे।
क्या रमिरो ठीक है?
सच बताओ! नहीं...
नहीं, पता नहीं मैं जानना चाहता हूँ या नहीं।
हे भगवान! रमिरो!
वह बहुत छोटा था! ज़िंदादिल!
- भगवान, उसके बदले मुझे उठा लो! - नहीं, यार।
नहीं, एमिलियो, तुम जानते हो मुझे गधे कैसे लगते हैं।
- रमिरो ठीक है। - तुमने मुझे डरा दिया।
तुमने ऐसा क्यों कहा?
मैंने कुछ भी नहीं कहा।
बात यह है, मैं मॉन्टेरी जा रहा हूँ।
- ठीक है, लिडिया ने हमें बताया। - नहीं।
मुझे कंपनी छोड़नी है।
सच में?
बहुत बुरी बात है!
कम से कम दिखावा कर सकते थे, है न?
कसम से, मैं बहुत दुखी हूँ।
मानव संसाधन संभाल सकता हूँ?
क्या?
अगर तुम चले गए, तो बहुत रिक्तियां होंगी।
मैं कंपनी में एक बड़ी कमी छोड़ रहा हूँ।
- मेरी ज़रूरत पड़ेगी। - दिल में रहोगे।
पर हम इससे पार पा लेंगे। मैं वादा करता हूँ।
सबके लिए शुक्रिया! शुभकामनाएँ!
माँ, मैं मानव संसाधन संभालूँगा!
बहुत अच्छी बात है।
क्या कर रही हैं?
एस्मेराल्डा ने वाइन लेने भेजा है।
उसका अवन देख रहे हो? बेहतरीन है।
बहुत प्यारा है।
बाहरी अंतरिक्ष तकनीक जैसा है।
बस नंबर दबाओ। कुछ भी हिसाब लगाने की ज़रूरत नहीं है।
जब मैं करोड़पति बनूँगा, तो आपके लिए ला दूँगा,
पर हम दोनों जानते हैं कि आप मना कर देंगी।
मेरे अवन का और मेरा एक लंबा इतिहास रहा है।
नहीं, यह गर्म नहीं हो रहा।
चलो देखते हैं।
एक मौका दो।
- अगर जल्दबाज़ी करोगी, तो काम नहीं करेगा। - मुझे लगा ठीक हो गया।
हो गया है। ठीक काम कर रहा है।
नहीं, कुकीज़ अब भी कच्ची हैं।
वे अभी कच्ची हैं, पर थोड़ा विश्वास रखो।
नहीं। "विश्वास रखो।" तुमने फ्रिज, शावर और कार के बारे में यही कहा था।
- क्या हुआ? - तुम यह कैसे पूछ सकते हो?
इस दर से, मैं इस इलाके में सबसे ज़्यादा विश्वास करने वाली बन जाऊँगी।
वापस आकर, इसे फिर से जांचूंगा।
सुनो।
मुझे प्लंबर को क्यों नहीं बुलाने देते?
रोज़ा, मुझे दुख हुआ।
अगर प्लंबर को बुलाते हैं,
बीच पर कैसे जाएँगे? बच्चों से वादा किया था।
- वे इतने छोटे हैं कि याद नहीं रहेगा। - उनसे वादा किया था।
नई ट्यूब ले आऊँगा, जो मुझे लगता है कि समस्या है,
- और यह आज रात ठीक हो जाएगा। - ज़्यादा देर मत करना।
मुझे ज़्यादा याद मत करना।
वह कभी ट्यूब लेकर वापस नहीं आए।
आपने कभी वह नहीं बताया।
नहीं।
इसलिए आप नया अवन नहीं चाहतीं।
क्योंकि इसका मतलब है पापा को हमेशा के लिए अलविदा कहना।
एमिलियो, बकवास बंद करो।
यह बकवास नहीं है।
भावनाओं को अच्छे से समझता हूँ।
इसलिए नहीं। हमें पैसे बचाने हैं।
इसलिए आप घर में चीज़ें ठीक नहीं करातीं।
तभी आप जेमी को कुछ ठीक नहीं करने देतीं। अगर वह एक ट्यूब लेने गए,
तो शायद वापस न आएँ।
इसलिए आप जेमी से शादी नहीं कर रहीं!
एमिलियो, मार्था डेबायल को सुनना बंद करो, तुम्हारा दिमाग चल रहा है।
वह मुझे बेहतर इंसान बना रही है।
मैं आश्चर्यचकित...
माफ़ करना। आपसे मिलकर अच्छा लगा।
- तुमने अपने परिवार को बताया? - अभी बता रहा हूँ।
कोई दबाव या कुछ नहीं, ठीक है?
मैं बस इतना बताना चाहती हूँ कि मुझे उन्हें जवाब देना है। आज।
हाँ, जान। पता है।
बस याद दिला रही थी, ठीक है?
ताकि तुम्हें याद रहे, बस।
तुम्हारे कमरे में चलें?
ऐसे ही?
ऐसे ही।
हमें ज़िंदगी का जश्न मनाना है।
यह थोड़ा असहज होगा। वहाँ बेड नहीं है।
मुझे बेड नहीं चाहिए।
चलो चलें।
ट्रिक या ट्रीट!
कैटरीना कंकाल। कितना खास है।
कम से कम, मैक्सिकन है।
पता है पोसाडा कौन था?
जल्दी से टॉफ़ी दे दो।
कुछ नहीं मिलेगा।
- हमारे पास कुछ नहीं है, बच्चो। - हमें टॉफ़ी चाहिए!
- नहीं!
क्या हुआ?
जेमी, वे बच्चे सबसे बुरे हैं!
- तुम उन्हें जानते हो? - हाँ।
उन्होंने पड़ोसी के कुत्ते को गुलाबी रंग में रंगा
और मिसेज़ ओचोआ के पेड़ को जला दिया।
बदमाश बच्चे।
खैर, मैंने ही उन्हें वह सब सिखाया है।
अगर तुम्हारे दोस्त हैं, तो बात करो।
नहीं, जेमी!
बहुत देर हो चुकी है।
वे घर कब्ज़ाने की कोशिश करेंगे!
मैं वही करता।
बस एक ही विकल्प है।
इसका बचाव करना।
- चलो करते हैं। - चलो।
हैलो।
आप मृतक को जानती थीं?
हाँ।
कैसे जानती थीं?
हम दोस्त थे।
- ओह। - फ़ायदे वाले दोस्त।
मुझे तुम्हारी बहुत याद आती है! मुझे क्यों छोड़ गए? क्यों?
पता नहीं तुम्हें क्या हो गया!
आग भड़क रही है।
तुम्हें इतना खुश कभी नहीं देखा।
यह मानते हुए...
कि मेरे मृत चाचा नीचे हैं।
मुझे बस ऐसा लगता है कि हमारे लिए चीज़ें बेहतर होने जा रही हैं।
इतने बुरे हाल में भी नहीं हैं।
नहीं, बिल्कुल नहीं, पर...
सुबह होने से पहले बाथरूम में तुम्हारे पिता से नहीं टकराना अच्छा होगा।
जान, पता है...
- अब भी जाने के बारे में तय नहीं हूँ। - नहीं, ठीक है।
सब ठीक है।
कोई दबाव नहीं है।
कोई दबाव नहीं है, पर मैं उम्मीद कर सकती हूँ, है न?
एक बार और करें?
होरहे बहुत अच्छा आदमी था।
हर लिहाज़ से शानदार।
- सच में? - शुक्रिया।
सुनिए, क्या आप जानती हैं...
वह बहुत उदार, दयालु था...
वह बेडरूम में बहुत खुले विचारों वाला था, हमेशा नई चीज़ें आज़माने को तैयार रहता था।
बताने की कोई ज़रूरत नहीं है। शुक्रिया।
शायद आप गलत होरहे समझ रही हैं।
हाँ, यह होरहे सैन रोमन है।
बेशक, मैं होरहे सैन रोमन की ही बात कर रही हूँ।
मेरे जंगली छोटे बाघ, मैं तुम्हें बहुत याद करूँगी।
यह इस परिवार में है।
हम बाघ हैं।
तुम हमेशा गंजे कुत्ते ही लगे।
उसने कभी ज़िक्र किया...
आपको पता है उसकी मौत कैसे हुई?
बिल्कुल, मुझे पता है। मैं उसके अंतिम दिनों में उसके साथ थी।
यह वाकई में बड़ा अजीब था।
वाकई में अजीब, क्योंकि हम एक नाव पर टर्की खा रहे थे,
और अचानक एक हड्डी से उसका दम घुटने लगा।
मैरी क्रिसमस, कमीने।
काश गले में टर्की की हड्डी फँस जाए।
पर वह वैसे नहीं मरा।
उसे बहुत ज़्यादा खांसी होने लगी,
और वह फिसल गया और नाव से समुद्र में गिर पड़ा।
उसी समय...
उसी समय शार्क ने उसे खा लिया।
काश कोई शार्क उसे खा ले।
मैंने होरहे को मारा?
- नही। - बिल्कुल नही।
होरहे को एक शार्क ने मार था। मैं वहाँ थी।
यह अच्छा है। आपकी रसोई वाकई में बहुत अच्छी है।
रोज़ीटा ने बताया कि इसे बेचने में दिक्कत हो रही है।
हाँ।
खैर, यह मेरी भी गलती है।
पर इतना भोला होने के लिए खरीदारों की भी गलती है।
मैंने उनमें से कुछ को बताया कि पाइप में भूत है।
बढ़िया।
एक आदमी हमेशा अपनी जगह की रक्षा करता है।
मुझे लगा आप नाराज़ होंगे।
और अगर तुम्हारी जगह होता,
तो मैं अपार्टमेंट पर विचार करता।
ज़्यादा लोग, ढूंढने के लिए और ज़्यादा जगह।
परेशानी पैदा करने की ज़्यादा संभावना।
चलते रहो। यहाँ कोई टॉफ़ी नहीं है।
जैसे कि?
कुछ बच्चों ने मेरी इमारत की सारी बिल्लियों के बाल काट दिए।
नौसिखिए।
और चूहों के भी!
अगर वे ज़्यादा हों, तो पार्किंग पर कब्ज़ा कर लें।
चूहे?
सोचिए, मैं कुछ प्रशिक्षित चूहों के साथ क्या कर सकता था!
मुझे यकीन है कि तुम किसी भी जगह को अपनी बना सकते हो।
चलते रहो। यहाँ टॉफ़ी नहीं है।
फ्रांसिस्को, तुम्हें क्या हुआ?
मैंने होरहे को मारा।
नहीं, तुमने नहीं मारा।
मैंने ऐसा ही सोचा था...
और वैसा ही हो गया।
मैंने ही यह किया है।
वैसा कुछ नहीं होता है।
अगर होता, तो कम से कम एक पेटी बेच पाती।
शक्तियों पर नियंत्रण खो दिया।
कोई शक्तियाँ नहीं हैं।
मेरे पास हैं।
ललचाने की मेरी शक्ति। लोगों को एकजुट करने की मेरी शक्ति।
वर्णमाला निगलने की मेरी शक्ति।
अरे, नहीं!
यह सच है कि बड़ी ताकत के साथ बड़ी ज़िम्मेदारी भी आती है।
और अब होरहे मर चुका है।
- पर, फ्रांसिस्को... - माँ।
- हाँ? - आपसे बात कर सकता हूँ?
मैं अभी आती हूँ।
माँ, देखो...
जल्दी बोलो, मैनुएल। तुम्हारे पापा पागल होने की कगार पर हैं।
- पापा को क्या हुआ? - कुछ नहीं। क्या हुआ?
यह आपके लिए मुश्किल होगा।
पर लिडिया चाहती है कि हम मॉन्टेरी चले जाएँ।
- वह तो अच्छा है! - क्या?
मॉन्टेरी में रहना अच्छा होगा। उनके सूर्यास्त शानदार होते हैं।
सालों पहले मॉन्टेरी में रही थी।
वह खूबसूरत है। उनके यहाँ बढ़िया स्टेक, भुनी हुई बकरी और पानी था।
नहीं, माँ!
सच यह है, कि मैं नहीं जा सकता।
क्यों नहीं? पहाड़ अच्छे लगेंगे।
क्योंकि आपको नहीं छोड़ सकता।
- किसे? - आप सबको।
हम ठीक हैं। सब नियंत्रण में है। मेरे पास काम है।
- और, सच कहूँ... - नहीं, देखिए, माँ।
हमारे परिवार में सब सही नहीं चल रहा।
अंकल होरहे के साथ जो हुआ, वह देखते हुए परिवार को मेरी ज़रूरत है।
मैनुएल, हम ठीक हैं। सच में।
तुम्हारे भाई-बहन और मैं एक टीम हैं। लालो खाना बनाता है।
सोफ़ी कपड़े धोती है।
मॉन्टेरी जाओ, बेटा।
अपनी ज़िंदगी जीओ।
सैन पेड्रो में कुछ रेस्टोरेंट बता सकती हूँ।
जाओ।
याद है जब पापा चल बसे थे?
थोड़ा-बहुत। मैं बहुत छोटी थी।
तुम्हें याद है कि माँ रोई थी?
नहीं। माँ नहीं रोती। शायद पानी बचाने के लिए नहीं रोती।
मुझे नहीं लगता कि वह पापा को भूल पाई हैं।
इसलिए वह नया अवन या कार नहीं लेतीं।
- तुम जानती थी? बताया क्यों नहीं? - मुझे लगा तुम जानते हो।
मुझे एक बात लगती है।
वह जेमी से शादी नहीं करेंगी क्योंकि पापा को नहीं भूलीं?
सच में, लिडिया?
मैं जानना चाहती हूँ कि क्या स्थितियाँ बेहतर होंगी।
यह सच में मुश्किल है।
यह भयानक है, है न?
क्या मेरे भाई ने...
कभी मेरा ज़िक्र किया?
हर समय।
वह हमेशा मुझे बताता था कि वह आपसे कितना प्यार करता है,
आपकी कितनी तारीफ़ करता था।
मैं नहीं मानता।
खैर, यकीन करिए। यकीन करिए, क्योंकि यह सच है।
उसने यह भी कहा कि आपका एक सुंदर परिवार है।
मुझे पैसे के बारे में भी बताया।
- उसे बहुत बुरा लगा। - आप पैसों के बारे में जानती हैं?
हाँ। मरने से कुछ दिन पहले मुझे बताया था।
पर वह सब वापस करने की योजना बना रहा था।
सच में?
उसने तुर्क और कैकोस में विला में पैसों का निवेश किया था।
समुद्र तट पर। वे सुंदर थे, मैंने कुछ तस्वीरें देखी थीं।
वह विला बेचकर, पैसे लेकर
आप सबको लौटाना चाहता था।
उसे बुरा लगा क्योंकि वह फिर से परिवार का हिस्सा बनना चाहता था।
पर उसे कभी बेचने का मौका नहीं मिला।
है न?
मतलब, मुझे भौतिक चीज़ों में कोई दिलचस्पी नहीं है।
बस उत्सुक हूँ।
दुर्भाग्य से, बेचारे को एक शार्क ने खा लिया।
पर मेरे पास पैसा वापस पाने का एक तरीका है।
सारा।
ओह, यार। वे वापस नहीं आए।
हम वापस अंदर चलें?
बहुत बुरा। जो मैंने उन्हें सिखाया था, वे सब कुछ भूल गए हैं।
शायद तुम्हारे बिना वे समझ नहीं पाए।
- जल्दी करो, जेमी! खुद को बचाओ! - नहीं, चलो चलें!
छिप जाओ!
चलो, यह करते हैं!
बड़ा होकर आपके जैसा बनना चाहता हूँ।
वह बहुत सुनने को मिलता है।
एस्मेराल्डा! हम बच गए!
क्या चल रहा है?
पैसे वापस पाने का तरीका मिल गया।
- कैसे? - मार्था!
- होरहे की दोस्त। - उसके पास है?
वह ला सकती है।
हमने कर दिखाया!
फ्रांसिस्को!
ज़्यादा उम्मीद मत पालो।
माँ!
- तुम्हें क्या हुआ? - कुछ नहीं।
- मैं अब घर बेचने के लिए तैयार हूँ। - क्या मतलब, तैयार हो?
हाँ। मैं नाटक करना बंद कर दूँगा कि मेरे अंदर भूत है।
सच तो यह है, कभी-कभी आवाज़ें सुनता हूँ।
अपने दिमाग में।
बील्ज़ेबब, तुम हो?
मैं खुश हूँ।
जाओ, नहा लो।
ठीक है, माँ।
- पापा। - और तुम्हें क्या हुआ?
हमें यांकी साम्राज्यवाद से अपना घर बचाना था।
वे हमारी परंपराओं को मिटा रहे हैं।
उदाहरण के लिए, हमारी कहावतें।
रोज़ा के पास बहाने नहीं, मौत उसकी चालों को स्वीकार नहीं करेगी
क्योंकि, हालांकि वह जेमी को चूमती है, पर जब शादी की बात आती है तो मना कर देती है
सही कहा।
क्या मैं यहाँ नहा सकता हूँ?
हमारे शावर में कुछ गलत नहीं, पर यह देखते हुए कि हम यहाँ हैं...
बेवकूफ़ मत बनो। खुद को सिंक में धो लो।
मुद्दा यह है, अगर लिडिया और मैं मॉन्टेरी जाते हैं,
तो आपको रहने की जगह खोजनी होगी।
अकेले।
शायद अब मुझे तुम्हारे घर से चले जाना चाहिए।
नहीं। आप मुश्किल दौर से गुज़र रहे हैं। आपको मेरी ज़रूरत है।
नहीं।
यह मुश्किल समय नहीं है।
यह बहुत अच्छा समय है!
मॉन्टेरी का मज़ा लो।
- क्या चल रहा है? - ओह।
जेमी खुद को सिंक में धो रहा है,
यहाँ हमारे शावर से ज़्यादा पानी है।
वह सही हैं।
- अच्छी लग रही हो। - शुक्रिया।
- मॉन्टेरी जाने की योजना कैसी चल रही है? - सही।
मैं बस मैनुएल के अपने परिवार से पूछने का इंतज़ार कर रही हूँ। बस।
लिडिया, तुम पर बहुत गर्व है।
हमेशा से,
जब तुम छोटी थी, तभी से पता था तुम बड़े काम करोगी।
मुझे बस एक ही पछतावा है...
यह देखने के लिए तुम्हारे पिता यहाँ नहीं हैं।
- क्या चल रहा है? - क्या?
पापा की ज़्यादा बात नहीं करतीं।
- मैं हमेशा उनकी बात करती हूँ। - आप हमेशा उनकी बात नहीं करतीं।
खैर, बस बात यह है कि...
शायद अंतिम संस्कार की वजह से उनकी इतनी याद आ रही है।
मुझे खुशी है।
अच्छा है कि आप उनके बारे में बात कर रही हैं।
- तुम बिल्कुल अपने भाई जैसी हो। - भाई जैसी?
क्यों? क्या मतलब?
सबका कहना है कि अवन इसलिए ठीक नहीं करा रही ताकि तुम्हारे पापा को भूल न जाऊँ।
कोई नहीं समझता कि मैं जेमी से शादी क्यों नहीं कर रही।
तुम तो समझती हो न मैं ऐसा क्यों नहीं कर रही?
नहीं, माँ, कोई नहीं समझता।
देखा आप कैसी हैं?
आप कहाँ जा रही हैं?
हम कहाँ जा रहे हैं?
- तो? - लालो! मुझे अब भी लालो से पूछना है।
लालो, मैनुएल? चलो भी। उसे परवाह नहीं है।
उसका बड़ा भाई हूँ। मुझे पूजता है। उसे दुख होगा।
लालो, मैनुएल मेरे साथ मॉन्टेरी जाए तो दुख होगा?
- नहीं, यह मेरे लिए बेहतर है। - बेचारा बच्चा सदमे में है।
जाओ, मॉन्टेरी का मज़ा लो।
सोने जाओ, बच्चे। शांति से।
मुझे कुछ कहना है।
प्लीज़, करीब आ जाओ।
तुम्हें जल्द फ़ैसला करना होगा।
पता है। इसके ठीक बाद, वादा करता हूँ।
मेरे लिए यह मुश्किल है
कि मैं होरहे के बारे में बात करूँ।
मुझे उससे प्यार था,
हालांकि वह कमीना था।
उसकी याद आती है।
हम एक साथ पले-बढ़े।
हमने एक साथ बहुत कुछ सहा।
वह एकमात्र इंसान था जिससे मैं बात कर सकता था
परिवार के बारे में,
माता-पिता के बारे में।
पर अब वह चला गया।
बेचारे पापा। वह बहुत दुखी हैं।
और जब...
हमेशा उसे चोरी के लिए दोषी ठहराया।
आप सबके साथ जो हुआ, उसके लिए।
पर, सच कहूँ, तो यह मेरी गलती है।
यह कहने के लिए कह रहे हैं।
अब भी होरहे की ही गलती है।
अगर मुझे पता होता कि वह क्या कर रहा है,
अगर मैं चौकन्ना होता,
तो हमारे पैसे का कुछ नहीं बिगड़ता।
पर अब वह मर चुका है।
और मैंने उसे मारा।
क्या?
नहीं!
फिर से, यह कहने के लिए कह रहे हैं।
फ्रांसिस्को, तुमने बहुत बोल लिया।
- मैं खत्म कर रहा हूँ। - ठीक है।
मैं यह कहना चाहता हूँ कि होरहे ने मरने से पहले,
अपनी बात रखी।
उसने सबके पैसे वापस कर दिए।
मार्था समझाएगी।
मार्था होरहे की दोस्त थी।
प्रेमिका। हम प्यार में थे।
आगे बढ़ने से पहले हमें इसके बारे में बात करनी होगा, फ्रांसिस्को!
- इन्हें बताओ। - यहाँ आकर खुशी हुई। मैं मार्था हूँ।
मैं बस फ्रांसिस्को को बता रही थी
कि मुझे केवल 500,000 पेसो चाहिए
तुर्क और कैकोस में कानूनी प्रक्रियाओं की शुरुआत करने के लिए।
तुर्क और कैकोस का किसी भी चीज़ से क्या लेना-देना है?
विला वहीं पर हैं।
अगर मार्था को वे वापस मिल गए और उन्हें बेच दिया,
तो यह सबके पैसे लौटा सकती है।
है न, मार्था?
मैं उन्हें ज़रूर वापस ला सकती हूँ। यह आसान है। देखो।
आप सब कम से कम 500,000 पेसो देंगे
ताकि मैं यह सब शुरू कर सकूँ...
पर बहुत सारा पैसा वापस मिलने वाला है!
एक और घोटाला!
यह घोटाला है।
आपकी टिप्पणियों से आहत हूँ।
सर, आप इन सब लोगों को इस महिला को 500,000 पेसो देने को कह रहे हैं
वह पैसा वापस पाने के लिए जो शायद अब हो ही न।
तो?
बेवकूफ़!
ध्यान से सोचिए।
धत्।
धत्। मैं हमेशा फँस जाता हूँ।
पर आपको सही समय पर एहसास हो गया।
आप आगे बढ़ रहे हैं।
तो, पैसों का क्या होगा?
हमें वापस नहीं मिलेगा।
हम सब पहले से ही जानते थे, है न?
आपने अपनी आशाएं जगाईं, और आशा अच्छी बात है।
माँ!
ए! तुम इसे कहाँ ले जा रही हो?
वे अस्थियाँ हमारे परिवार की हैं।
होरहे इस घिनौने परिवार से ताल्लुक नहीं रखना चाहता था।
क्या मतलब? बेशक, वह चाहता था। वे अस्थियाँ हमारी हैं।
तुम कहीं नहीं जा रही।
मुझे कौन रोक सकता है?
मैं रोकूँगी। कैसा है?
ऐसे मत बोलो।
देखते हैं किसमें कितना है दम!
- ठीक है! - एस्मेराल्डा!
उसे ले लेने दो। यही हकदार है। दोनों एक जैसे ही हैं।
- नहीं! - यह सच है।
देवियो, यह अंतिम संस्कार है!
चुप रहो!
इसे पकड़ो!
अंकल होरहे मेरी आँखों में गिर गए!
मैंने उन्हें थोड़ा सा खा भी लिया!
बहुत अच्छा नहीं था, पर मैंने मरे हुए को खा लिया!
हमारे जाने के बाद इसे याद नहीं करने वाली।
- नहीं, लिडिया, रुको। - ज़रूर।
तुम्हें अपने दोस्तों और पड़ोसियों से पूछना है?
अपने पंडित से?
नहीं। पहले से पता है कि वे क्या कहेंगे।
मेरे जाने से हर कोई उत्साहित है।
चलो भी, मैनुएल। क्या तुम उत्साहित नहीं हो, जान?
हाँ।
पर मुझे लगा सबके लिए मायने रखता हूँ, सबको मेरी ज़रूरत है। पर उन्हें नहीं है।
एमिलियो और सोफ़िया मेरे बिना बेहतर हैं।
ऐसा लगता है जैसे माँ के साथ सब कुछ सही है।
- पता नहीं पापा को क्या हो रहा है। - सुनो।
मुझे तुम्हारी ज़रूरत है।
तुम मेरे बिना जा सकती हो और कोई फ़र्क नहीं पड़ेगा।
- तुम्हारे बिना जाऊँ? - अगर मैं रुकना चाहूँ तो तुम जाओगी?
- रुकना चाहते हो? - तो, मेरे रुकने का कोई कारण नहीं?
- तुमसे रुकने को कहूँ? - मैं कहूँ कि मैं रुक रहा हूँ?
- क्या मैं तुम्हारे लिए रहूँ? - क्या मैं ज़िद करूँ?
धिक्कार है इस बेगैरत पीढ़ी पर।
नहीं, रुको। यहाँ आओ।
रुको।
मैं चाहती हूँ तुम मेरे साथ आओ क्योंकि मुझे तुम्हारी ज़रूरत है।
तुम्हारे बिना अकेली नहीं रहना चाहती।
ठीक कह रही हो।
अंकल होरहे बहुत बड़े थे!
आने के लिए बहुत-बहुत शुक्रिया, सच में।
गंदगी के लिए दुख है। माफ़ करना।
यह बहुत अच्छा था। तुम्हारी कुकीज़ बढ़िया थीं।
चाटा बहुत द्विध्रुवीय है।
तुम तो पार्टी आयोजन को पेशा ही बना लो।
तुम इसमें अच्छी हो। बहुत अच्छी।
चलो, जानेमन।
यह बुरा विचार नहीं है।
आने के लिए शुक्रिया, जान।
मुझे दुख है। माफ़ करना।
माफ़ करना इतनी गड़बड़ हो गई।
- अगर चाहो, तो सफ़ाई में मदद कर सकता हूँ। - कोई नहीं।
तुम जानते हो मुझे इसमें मज़ा आता है। ध्यान लगाने में मदद करता है।
तुम्हारी मदद का शुक्रिया।
हम अभी भी परिवार हैं, फ्रांसिस्को।
जितना हो सकेगा मैं हमेशा करूँगी।
मुझे तुम्हें शुरू में ही बता देना चाहिए था।
ज्योतिषी ने बताया हर चीज़ की कोई वजह होती है।
अलविदा।
मिलते हैं, मोहनी।
मुझे लगता है वह भी हमें धोखा दे रही है।
पर मैं सब देखती हूँ।
पैसों के बारे में बताना चाहिए था।
प्लीज़!
पैसे लुट जाना बुरी बात नहीं है।
तुम हमेशा लोगों पर यकीन करते हो।
तुम्हें लगता है सबके इरादे नेक हैं।
वह उतना बुरा नहीं है।
अंदर जाओ!
मुझे छूओ मत!
अंदर जाओ, लड़की। तुम यहाँ नहीं रह सकती।
यकीन नहीं हो रहा कि होरहे ने आपके परिवार को अच्छा कहा था।
तुम लोग सब पागल हो।
- जंगली हो! - शुक्रिया, आंटी!
मैं तुम्हारी आंटी नहीं हूँ।
- यहाँ से दफ़ा हो जाओ! - अलविदा!
दे ताली।
माफ़ करना, मुझे बहुत देर हो गई। सबसे पहले, प्रस्ताव के लिए शुक्रिया।
मैंने यह बताने के लिए फ़ोन किया कि मुझे मंज़ूर है।
यह भयानक है।
पता नहीं मैनुएल क्या सोच रहा है।
मुझे स्वाद आने लगा है।
अब हम जो चाहें वह कर सकते हैं।
मानव संसाधन निदेशक बन सकता हूँ?
तुम जो चाहो वह कर सकते हो।
आंतरिक मंत्री!
तुम हमारी शराब कंपनी के आंतरिक मंत्री हो सकते हो।
मैं माँ, पोक और रमिरो को बताता हूँ।
गमी बियर के लिए, जो वास्तव में अच्छा स्वाद देता है।
अरे, बिल्कुल हाँ।
नहीं, मैं नहीं पी सकती। यह घटिया है।
नहीं! तुमने इसे बचाया क्यों नहीं?
ठंडा पानी किसने चालू किया?
- मुझे डरा दिया। - मुझ पर एक एहसान करो।
मुझे एक वेदी चाहिए।
तुम नल बंद कर सकती हो? जलन हो रही है।
पितरों का दिन
जो है, सो है।
मेरे पास ज़्यादा चीज़ें नहीं थीं और मैं थक गया था,
इसलिए मैंने कुछ सरल सा बनाया।
जैसे मेरे गृहनगर में।
कैसा लगता है?
मैंने कभी ऐसा नहीं देखा।
ज़ोकलो में भी इतना अच्छा नहीं दिखता।
मैंने इसे होज़े लुइस को समर्पित किया।
मैंने उसका सारा पसंदीदा खाना बनाया। मुझे आशा है कि उसे यह पसंद आएगा।
तुम्हें कैसे पता उसका पसंदीदा खाना क्या था?
तुम उसके बारे में लगभग कभी बात नहीं करती, पर कभी-कभी ज़िक्र करती हो।
वह बिना क्रस्ट वाले सैंडविच पसंद करता था।
- हाँ। - उसने कभी बिना एवाकैडो के
क्विसीडिलस नहीं खाया।
उसे नूडल्स पसंद थे।
हालांकि मुझे लगता है कि उसी ने बनाए होंगे।
हाँ।
हमेशा।
मेरे लिए यह सब करने के लिए शुक्रिया, जेमी।
स्वागत है, रोज़ीटा।
तुम्हारे लिए कुछ भी करूँगा।
वापस आने में काफ़ी समय लग गया, जान।
मुझे यह लाने देने का शुक्रिया।
यह हमारे प्रिय दिवंगत के लिए है।
मैं उसका पसंदीदा चिकन और मोल सॉस लाना चाहता था।
बनाना नहीं आता, इसलिए मैंने खरीद लिया।
नहीं! अगर तुम चाहो तो मैं जल्दी से बना सकता हूँ।
- चिकन मोल के साथ। - हम संभाल लेंगे।
रेसिपी यहाँ बोतल पर लिखी है।
जेमी!
कैसे हो?
यह बिल्कुल कोको जैसा लगा।
- तुम्हें क्या हुआ, बच्चे? - क्या?
सही में, देखो।
- तुम क्या कह रहे हो? - वाह, जेमी, तुम इसमें बहुत अच्छे हो।
- अच्छा? - तुम बहुत दयालु हो।
क्या तुमने कभी इसे पेशा बनाने के बारे में सोचा?
बनाना चाहिए।
हाँ।
मैं देखता हूँ।
ए, बच्चे!
क्या मुझे कैलावरिटा मिल सकता है, प्लीज़?
- टॉफ़ी नहीं है, पर आने का शुक्रिया। - क्या चल रहा है?
- क्या मुझे कैलावरिटा मिल सकता है? - बिल्कुल।
- अपना खर्च कर दिया। - गड़बड़ मत करना।
देखते हैं।
शुक्रिया। अलविदा।
मेरे पास बहुत पैसा है।
मेरा क्या?
मुझे जानते हो? मैनुएल सैन रोमन।
ये कैलावरिटास हैं।
चीज़ बियर वाली, जो सलाद के साथ खाते हैं।
वह बियर जिसके लिए आपने कहा था कि आपके पापा "समस्या" के साथ भी कभी नहीं पिएँगे।
हाँ, जो बात की थी उसके बारे में सोचा।
- हमें लगता है कि यह चल सकता है। - हमारा विचार।
उनके लिए एक बियर जो पीना छोड़ना चाहते हैं।
उनके लिए एक बियर जो कम बियर...
- पीना चाहते हैं! - कम बियर!
अच्छा लगा। यह करते हैं। आपका सैन रोमन बियर में निवेश,
यानी मुझमें निवेश, मॉन्टेरी नहीं जाना पड़ेगा। शुक्रिया।
शुक्रिया!
तुमने कहा था कि हम जा रहे हैं।
पहले ही स्वीकार कर लिया।
मैं जानता हूँ, पर यह मेरे लिए बड़ा ब्रेक है।
- यह मेरे लिए भी एक बड़ा ब्रेक है, मैनुएल। - खैर,
- तुम्हें एक और मौका मिलेगा, है न? - नहीं।
- ऐसे नहीं। - लिडिया, तुम वही कर रही होगी,
बस एक दूसरी जगह पर।
यह वैसा नहीं है, मैनुएल।
बिज़नेस शुरू कर रहा हूँ।
- तुमने चार महीने लगाए। - ज़िंदगी भर की मेहनत है।
बियर बनाना तुम्हारा सपना है? इलायची वाली बियर?
मेरी बियर का अपमान मत करो।
मॉन्टेरी में लोग पीते हैं। वे बहुत बियर पीते हैं।
- क्योंकि वहाँ बहुत गर्मी है। - हाँ, लगभग 40 डिग्री।
मेरे साथ चलो।
मैं नहीं जा सकता।
बिज़नेस को मेरी ज़रूरत है।
क्या मतलब?
रोज़ा अंदर बुला रही हैं।
- मैंने उनसे कह दिया। - शुक्रिया।
इधर आओ, बच्चे।
तो...
सबसे पहले तो, आने के लिए शुक्रिया।
निमंत्रण ने आपको चौंका दिया होगा क्योंकि
मैं कभी छुट्टियाँ नहीं मनाती, पर...
पर आज मैंने तय किया कि...
हम सभी को उन्हें याद करने के लिए समय चाहिए जो अब हमारे बीच नहीं हैं।
मैं जानती हूँ कि आप में से ज़्यादातर लोग होज़े लुइस को नहीं जानते होंगे,
पर आप मेरे शावर और मेरे अवन को जानते हैं।
मेरी कार को जानते हैं।
और यह होज़े लुइस को जानने जैसा है।
आज मैंने फ़ैसला किया है
कि मेरे लिए अब उसे भूलना ही बेहतर है।
और घर को ठीक करना शुरू करना होगा।
मैं चाहती हूँ कि जेमी अच्छे से नहा सके
जब भी वह चाहे।
मैं चाहती हूँ कि अवन तैयार हो
ताकि हम एक साथ क्रिसमस मना सकें।
इस बार, मैं खाना बनाऊँगी।
- माँ! - यह बस एक विचार है।
खुश रहने के लिए उसकी कोई ज़रूरत नहीं, रोज़ीटा।
पर मैं चाहती हूँ कि मेरा पति अपने घर में आराम से रह सके।
- वह क्या है? - हम शादी कर रहे हैं।
माँ, आपको पहले इनसे पूछना होगा।
हाँ, माँ, थोड़ा संयम दिखाइए।
वेदी के सामने? यह अजीब नहीं है?
अभी नहीं तो कभी नहीं।
आप ठीक हैं।
जल्दी करो, जेमी बेहोश होने वाला है।
- रोज़ीटा। - जेमी...
तुम मुझसे शादी करोगे?
मना कर दो, जेमी।
आप बेहतर कर सकते हैं!
लालो!
- क्या, सोफ़िया? - बस करो।
देखो।
मैं बहुत नर्वस हूँ।
हमेशा इसे साथ रखता हूँ
शायद ज़रुरत पड़ जाए।
क्या हुआ?
- तुम्हें पसंद तो आई न? - हाँ, बहुत ज़्यादा।
देखो!
इसका मतलब हाँ है?
हाँ।
- नहीं कर सकता। - मैं शादी कर रही हूँ!
मैं इसे फुला नहीं सकता।
नहीं, फ्रांसिस्को। नहीं।
तुमने इसे छिपाकर रखा।
मैंने कुछ नहीं कहा।
वह आपके लिए इसे वैसे ही करना चाहते थे, रोज़ीटा।
सौतेले पिता मिल रहे हैं।
ओह, माँ।
सच कहूँ, तो पता नहीं शादी में क्या होता है।
मैं हमेशा कोट के ढेर के नीचे कुछ कुर्सियों पर सोता हूँ।
उम्मीद है, माँ और सौतेले पिता स्मृति चिन्ह बनाने देंगे।
या, जैसा कि मैं उन्हें कहूँगा, पापा जेमी।
मैंने हमेशा कुछ साधारण सा सोचा था।
कोर्ट में जाकर...
मतलब, रजिस्ट्री कार्यालय में जाकर शादी करना।
फिर कुछ बर्गर खाना।
मुझे अपने गृहनगर में कुछ साधारण सा चाहिए।
बिशप के साथ, शहर मेयोर्डोमो, कुछ मोल और मीज़ल।
और मेरे सबसे करीबी लोग, ज़्यादा से ज़्यादा 300 लोग।
विवाह एक पतनशील संस्था है।
यह मानवीय रिश्तों को सबसे बुरे तरीके से बांधता और गुलाम बनाता है।
सोफ़िया, प्लीज़, बहुत हो गया।
बहुत हो गया, सोफ़िया।
शादी पर और बात करने से पहले,
परिवारों के मिलने के समय की बात करनी चाहिए।
और यह मत सोचना कि इससे तुम मॉन्टेरी आने के सवाल को टाल सकते हो।
ठीक है, जान।
संवाद अनुवादक तुषार
रचनात्मक पर्यवेक्षक जनक कविरत्न